**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

Limbažos

**DOMES SĒDES PROTOKOLS**

Nr.10

2025. gada 27. jūnijā

Sēde sasaukta Limbažos, plkst. 10:00

Sēdi atklāj plkst. 10:00

Domes sēde ir atklāta.

**Darba kārtība:**

1. Par Balsu skaitīšanas komisijas izveidošanu Limbažu novada domes priekšsēdētāja vēlēšanām.
2. Par Limbažu novada domes priekšsēdētāja ievēlēšanu.

Sēde notiek klātienē un videokonferences režīmā tiešsaistē Webex platformā.

Sēdi translē tiešraidē Limbažu novada pašvaldības YouTube kontā:

<https://youtube.com/live/sRGoJmMMZdI?feature=share>

Sēdē tiek veikts audiovizuāls ieraksts.

Sēdi filmē reģionālā televīzija kanāls ReTV.

**Sēdi vada:** Limbažu novada vēlēšanu komisijas priekšsēdētāja Andra Luste.

## Sēdi protokolē: Limbažu novada vēlēšanu komisijas sekretārs Jānis Zariņš.

**Sēdē piedalās:** Edžus Arums, Andris Garklāvs, Aigars Legzdiņš, Dāvis Melnalksnis, Rūdolfs Pelēkais, Jānis Remess, Ziedonis Rubezis, Baiba Siktāre, Dagnis Straubergs, Sigita Upmale, Ģirts Vilciņš, Roberts Viziņš, Andis Zaļaiskalns, Diāna Zaļupe, Edmunds Zeidmanis.

**Klātienē sēdē piedalās pašvaldības darbinieki un iedzīvotāji:** Raimonds Straume, Dace Tauriņa, Aiga Briede, Agnese Zagorska, Ilze Šmate, Jānis Salzemnieks, Antra Kamala, Kristīne Pažemecka, Māris Treimanis, Aiga Vendeliņa-Ēķe (ReTV), Emvats Mosakovskis (ReTV), Ieva Aruma, Ieva Leimane, Linda Tauriņa (laikraksts “Auseklis”), Ilga Tiesnese, Inese Banča, Agris Blumers, Artis Ārgalis, Māris Beļaunieks, Viktors Zujevs.

**Attālināti sēdē piedalās:** Aira Lapkovska, Anda Timermane, Andris Zunde, Anita Strokša, Baiba Martinsone, Brigita Krūmiņa, Dace Barone, Dace Liniņa, Dace Tauriņa (Aloja), Dita Kalniņa, Dita Rulle, Diāna Gederta, Diāna Remese, Egija Bērziņa, Elīna Atslēga, Elīna Indāre, Erlens Mahts, Evija Kairiša, Evija Keisele, Gita Zariņa, Gita Kārnupe, Guna Jirgensone, Gunita Gulbe, Ieva Aļļēna, Ieva Mahte, Ilona Zeltiņa, Ilze Elste, Ina Sidjukina, Ina Šternfelde, Ineta Cīrule, Inga Indriksone, Inga Neimane, Ināra Eņģele, Iveta Beļauniece, Iveta Puriņa, Iveta Pēkšēna, Izita Kļaviņa, Juris Graudiņš, Klinta Brojeva, Kristiāna Bojane, Kristiāna Kauliņa, Kristiāna Pamše, Laila Ulmane, Laura Bukava, Liene Berga, Limbažu novada pašvaldība, Linda Helēna Griškoite, Linita Amoliņa, Lādes Vītoli, Lāsma Liepiņa, Līga Liepiņa, Maija, Maija Andersone, Maija Siliņa, Mārtiņš Grāvelsiņš, Naira Martinsone, Raimonds Straume, Raivis Galītis, Raivis Lauris Litvins, Sandra, Sandra Avotiņa, Sandra Paegle, Sandra Smiltniece, Sanita Kānīte, Sarma Kacara, Solvita Kukanovska, Sporta skola 2, Vita Miķelsone, Zane Balode, beatrise.svede@limbazunovads.lv, Ģirts Ieleja, Ļena Vinogradova.

**Lēmums Nr. 473**

**1.**

**Par Balsu skaitīšanas komisijas izveidošanu Limbažu novada domes priekšsēdētāja vēlēšanām**

Ziņo Andra Luste

Limbažu novada vēlēšanu komisijas priekšsēdētāja Andra Luste informē par 2025. gada Pašvaldību vēlēšanu procesu.

Limbažu novada vēlēšanu komisijas priekšsēdētāja Andra Luste informē, ka Limbažu novada domes priekšsēdētāja vēlēšanām nepieciešams izveidot Balsu skaitīšanas komisiju 3 cilvēku sastāvā, un izsaka priekšlikumu izvirzīt Limbažu novada pašvaldības Centrālās pārvaldes Juridiskās nodaļas vadītāju Aigu Briedi, Limbažu novada pašvaldības Centrālās pārvaldes Dokumentu pārvaldības un klientu apkalpošanas nodaļas lietvedi Daci Tauriņu, Limbažu novada pašvaldības Centrālās pārvaldes Informācijas tehnoloģiju nodaļas vadītāju Raimondu Straumi. Deputāti atbalsta šādu komisijas sastāvu. Iepazinusies ar priekšlikumu, **atklāti balsojot: PAR –** 15 deputāti (Edžus Arums, Andris Garklāvs, Aigars Legzdiņš, Dāvis Melnalksnis, Rūdolfs Pelēkais, Jānis Remess, Ziedonis Rubezis, Baiba Siktāre, Dagnis Straubergs, Sigita Upmale, Ģirts Vilciņš, Roberts Viziņš, Andis Zaļaiskalns, Diāna Zaļupe, Edmunds Zeidmanis), **PRET** – nav, **ATTURAS** – nav, Limbažu novada dome **NOLEMJ:**

izveidot Balsu skaitīšanas komisiju šādā sastāvā:

1. Limbažu novada pašvaldības Centrālās pārvaldes Juridiskās nodaļas vadītāja Aiga Briede;
2. Limbažu novada pašvaldības Centrālās pārvaldes Dokumentu pārvaldības un klientu apkalpošanas nodaļas lietvede Dace Tauriņa;
3. Limbažu novada pašvaldības Centrālās pārvaldes Informācijas tehnoloģiju nodaļas vadītājs Raimonds Straume.

**Lēmums Nr. 474**

**2.**

**Par Limbažu novada domes priekšsēdētāja ievēlēšanu**

Ziņo Andra Luste, debatēs piedalās Ziedonis Rubezis, Andris Garklāvs, Dāvis Melnalksnis,

Sigita Upmale, Edžus Arums, Dagnis Straubergs, Aiga Briede

Limbažu novada vēlēšanu komisijas priekšsēdētāja Andra Luste ierosina izvirzīt kandidātus novada domes priekšsēdētāja amatam.

Deputāts Ziedonis Rubezis no politiskās partijas “Latvijas Reģionu Apvienība” par kandidātu novada domes priekšsēdētāja amatam izvirza deputātu Dagni Straubergu.

Deputāts Andris Garklāvs no partijas “VIDZEMES PARTIJA” par kandidātu novada domes priekšsēdētāja amatam izvirza deputāti Sigitu Upmali.

Deputāti Dāvis Melnalksnis un Edžus Arums uzdod jautājumus deputātei Sigitai Upmalei. Deputāte Sigita Upmale sniedz atbildes.

Plkst. 10:38 Limbažu novada vēlēšanu komisijas priekšsēdētāja Andra Luste izsludina sēdes pārtraukumu, lai Balsu skaitīšanas komisija varētu ievēlēt komisijas priekšsēdētāju, sagatavoties balsošanas procedūrai un sagatavot Vēlēšanu zīmes. Plkst. 10:52 sēde tiek atsākta.

Limbažu novada vēlēšanu komisijas priekšsēdētāja Andra Luste dod vārdu Balsu skaitīšanas komisijas priekšsēdētājai Aigai Briedei, kura izklāsta balsošanas kārtību.

Tiek izdalītas vēlēšanu zīmes, lai deputāti varētu izdarīt savu izvēli un veikt balsojumu. No deputātiem tiek paņemtas aizpildītās vēlēšanu zīmes.

 Plkst. 10:57 Limbažu novada vēlēšanu komisijas priekšsēdētāja Andra Luste izsludina sēdes pārtraukumu, lai Balsu skaitīšanas komisija apkopotu vēlēšanu rezultātus. Plkst. 11:05 sēde tiek atsākta.

Balsu skaitīšanas komisijas priekšsēdētāja Aiga Briede paziņo balsošanas rezultātus. Balsu skaitīšanas komisija izdalīja 15 Vēlēšanu zīmes, saņēma atpakaļ 15 Vēlēšanu zīmes, visas tika atzītas par derīgām, tika veikti balsojumi “PAR” un “PRET”, neviens neatturējās.

Par pirmo kandidātu Dagni Straubergu ir balsojuši deputāti **ar 7 balsīm “PAR”** - Dāvis Melnalksnis, Roberts Viziņš, Rūdolfs Pelēkais, Ziedonis Rubezis, Edžus Arums, Dagnis Straubergs, Jānis Remess, **ar 8 balsīm** **“PRET” balsojuši** - Andris Garklāvs, Aigars Legzdiņš, Edmunds Zeidmanis, Sigita Upmale, Baiba Siktāre, Ģirts Vilciņš, Andis Zaļaiskalns, Diāna Zaļupe.

Par otro kandidātu Sigitu Upmali ir balsojuši deputāti **ar 8 balsīm** **“PAR”** - Andris Garklāvs, Aigars Legzdiņš, Edmunds Zeidmanis, Sigita Upmale, Baiba Siktāre, Ģirts Vilciņš, Andis Zaļaiskalns, Diāna Zaļupe, **ar 7 balsīm “PRET”** - Dāvis Melnalksnis, Roberts Viziņš, Rūdolfs Pelēkais, Ziedonis Rubezis, Edžus Arums, Dagnis Straubergs, Jānis Remess.

Par Limbažu novada domes priekšsēdētāju ir ievēlēta deputāte Sigita Upmale.

Pamatojoties uz Pašvaldību likuma 10. panta pirmās daļas 11. punktu, 12. pantu, 35. panta otro daļu un, ņemot vērā balsu skaitīšanas rezultātus, **ar Vēlēšanu zīmēm balsojot: PAR** – 8 deputāti (Andris Garklāvs, Aigars Legzdiņš, Edmunds Zeidmanis, Sigita Upmale, Baiba Siktāre, Ģirts Vilciņš, Andis Zaļaiskalns, Diāna Zaļupe), **PRET** – 7 deputāti (Dāvis Melnalksnis, Roberts Viziņš, Rūdolfs Pelēkais, Ziedonis Rubezis, Edžus Arums, Dagnis Straubergs, Jānis Remess), **ATTURAS** – nav, Limbažu novada dome **NOLEMJ:**

ievēlēt deputāti Sigitu Upmali par Limbažu novada domes priekšsēdētāju.

Limbažu novada domes priekšsēdētāja Sigita Upmale informē, ka 30.06.2025. plkst.14:00 notiks Limbažu novada ārkārtas domes sēde, lai ievēlētu domes priekšsēdētāja vietniekus. Sēde notiks klātienē.

Sēdi slēdz plkst.11:12

Sēdes vadītāja Limbažu novada vēlēšanu komisijas

 priekšsēdētāja Andra Luste

Sēdes protokolists Limbažu novada vēlēšanu

 komisijas sekretārs Jānis Zariņš

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU